Hotărârea Curții (Camera a șasea) din 12 mai 2022 –Boshab/Consiliul
(Cauza C‑242/21 P)(1)
„Recurs – Politica externă și de securitate comună – Măsuri restrictive adoptate împotriva anumitor persoane și entități având în vedere situația din Republica Democratică Congo – Regulamentul (CE) nr. 1183/2005 – Articolul 2b și articolul 9 alineatul (2) – Decizia 2010/788/PESC – Articolul 3 alineatul (2) și articolul 9 alineatul (2) – Menținerea includerii recurentului pe listele persoanelor și entităților vizate – Decizia (PESC) 2018/1940 – Regulamentul de punere în aplicare (UE) 2018/1931 – Dreptul de a fi ascultat”
1.      Dreptul Uniunii Europene – Principii – Dreptul la apărare – Dreptul la protecție jurisdicțională efectivă – Măsuri restrictive adoptate împotriva Republicii Democratice Congo – Înghețarea fondurilor persoanelor care subminează statul de drept sau care sunt implicate în comiterea unor acte care constituie încălcări grave ale drepturilor omului – Obligația de a comunica motivele individuale și specifice care justifică deciziile luate – Obligația de a permite persoanei interesate să își facă cunoscut în mod util punctul de vedere cu privire la motivele reținute împotriva sa – Conținut
[Carta drepturilor fundamentale a Uniunii Europene, art. 41 alin. (2) lit. (a); Decizia 2010/788/PESC a Consiliului, astfel cum a fost modificată prin Decizia (PESC) 2018/1940, anexa II; Regulamentul 2018/1931 al Consiliului, anexa]
(a se vedea punctele 57-59 și 62)
2.      Politica externă și de securitate comună – Măsuri restrictive adoptate împotriva Republicii Democratice Congo – Înghețarea fondurilor – Dreptul la apărare – Comunicarea elementelor incriminatoare – Decizie subsecventă prin care s‑a menținut numele reclamantului pe lista persoanelor vizate de aceste măsuri – Lipsa unor motive noi – Încălcarea dreptului de a fi ascultat – Inexistență
[Decizia 2010/788/PESC a Consiliului, astfel cum a fost modificată prin Decizia (PESC) 2018/1940, anexa II; Regulamentul 2018/1931 al Consiliului, anexa]
(a se vedea punctele 72, 73 și 79)
3.      Dreptul Uniunii Europene – Principii – Dreptul la apărare – Dreptul la protecție jurisdicțională efectivă – Măsuri restrictive împotriva Republicii Democratice Congo – Înghețarea fondurilor persoanelor care subminează statul de drept sau care sunt implicate în comiterea unor acte care constituie încălcări grave ale drepturilor omului – Încălcare – Anulare – Condiție – Posibilitate ca procedura să conducă la un rezultat diferit în lipsa încălcării menționate – Inexistență
[Decizia 2010/788/PESC a Consiliului, astfel cum a fost modificată prin Decizia (PESC) 2018/1940, anexa II; Regulamentul 2018/1931 al Consiliului, anexa]
(a se vedea punctele 77 și 78)
4.      Politica externă și de securitate comună – Măsuri restrictive adoptate împotriva Republicii Democratice Congo – Înghețarea fondurilor persoanelor care subminează statul de drept sau care sunt implicate în comiterea unor acte care constituie încălcări grave ale drepturilor omului – Criterii – Funcții care conferă răspundere în ceea ce privește represiunea împotriva populației civile sau respectarea statului de drept
[Decizia 2010/788/PESC a Consiliului, astfel cum a fost modificată prin Deciziile (PESC) 2016/2231 și (PESC) 2018/1940, anexa II; Regulamentul 2018/1931 al Consiliului, anexa]
(a se vedea punctul 95)
Dispozitivul
1)
Respinge recursul.
2)
Îl obligă pe domnul Évariste Boshab să suporte, pe lângă propriile cheltuieli de judecată, și pe cele efectuate de Consiliul Uniunii Europene.
1      JO C 217, 7.6.2021.